Alexander Kwamina Afenyo-Markin

**Alexander Kwamina Afenyo-Markin** (dem born am on 27 May 1978) be Member of de Parliament of Ghana for de Effutu constituency, Central Region. He san serve as member for de Committee for Defense top den Interior Committee insyd Ghana Parliament. Rydee he be de Deputy Majority Leader insyd de Parliament of Ghana.

## Ein early life den education
Dem born am for 27 May 1978 wey he dey hail from Winneba wey dey de Central Region for Ghana insyd. He study law for de University of Buckingham, (LLB/MGT, 2003–2006), Ghana School of Law wey he receive Barrister at Law certification (2007–2009) den receive M.A insyd international politics den security studies for de University of Bradford (2009–2010).

## Career
Between de years 1999 den 2003, de Effutu legislator job as Principal Postal Officer for de Ghana Post Company Limited. He san job for de Excel Courier Ghana Limited as de Director between 2004 den 2011 den as Associate at Dehenya Chambers from 2010 to 2016.

## Politics
Insyd 2012, on de ticket of de NPP, Afenyo-Markin contest de NDC parliamentary candidate, Mike Allen Hammah den win.

He cam turn de chairman of Ghana Water Company Ltd (GWCL) insyd 2017. Dem talk say he dey involve in de near collapse of GWCL den oda financial improprieties, over wey he launch defamation lawsuit insyd de court. He dey for de Committee of Defense den de Interior Finance Committee top insyd Ghana Parliament.

Insyd 2021, Afenyo-Markin together plus Abdul-Aziz Ayaba Musah, Johnson Kwaku Adu, Laadi Ayii Ayamba den Emmanuel Kwasi Bedzrah wey dem swear in during de Extraordinary Session 2021 of de Parliament of de ECOWAS wey happen insyd Freetown insyd Sierra Leone.

## Projects/Initiatives

### One Teacher, One Laptop
De One Teacher, One Laptop initiative wey he launch am for 13 October 2018, during de donation of 100 laptops to teachers within de Effutuman for de Ebenezer Methodist Church insyd Winneba.

Insyd January, 2021, 40 fresh teachers go receive laptops so say ego enhance teaching den learning. Thru dis initiative about 1000 laptops wey he donate give teachers for both private den public schools insyd de constituency.

### The Effutu Dream
De Effutu Dream wey initiate insyd February 2020 say he go promote de Effutuman culture wey he go create sense of belonging among de youth insyd ein constituency. Dis san focus for capacity building top for ein constituents. De dream dey aim say e go dey brand Effutu Constituency so say ego attract tourists den investors.

Dis initiative wey he birth for conference wey edey under theme "Actualizing de Effutu Dream; de role of Effutu youth".

#### 14 Libraries Project
As part of delivering quality education insyd ein constituency, he construct 14 libraries wey ego enable reading culture among young people. Total of 14 libraries wey he construct under dis initiative.

#### Royal Palm Tree Project
For 7 March 2020, Afenyo-Markin plant Royal Palm trees insyd de Winneba capital.

## Ein life matter
Afenyo-Markin marry Dianne Markin wey dem get kids. He dey play table tennis den golf. He be member of de fraternal society wey dem dey bell am Freemason.

## External links

*Parliament of Ghana biography
* Ghana Water Company

## References